Скупштина општине Врњачка Бања на својој \_\_ седници, одржаној дана \_\_\_2019. године, на основу члана 32. став 1. тачка 6. и члана 93. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон и 47/2018), члана 9. Уредбе о адресном регистру (''Службени гласник РС'', бр. 63/2017), члана 36. став 1. тачка 64. Статута општине Врњачка Бања (''Службени лист oпштине Врњачка Бања'', бр. 12/2019) и сагласности Министарства државне управе и локалне самоуправе број 015-05-00056/2018-24 од 7.8.2018.године, донела је

ОДЛУКУ

О ИЗМЕНАМА И ДОПУНАМА ОДЛУКА КОЈИМА СУ ОДРЕЂЕНИ НАЗИВИ УЛИЦА И ЗАСЕОКА У НАСЕЉЕНИМ МЕСТИМА НА ТЕРИТОРИЈИ ОПШТИНЕ ВРЊАЧКА БАЊА

Члан 1.

Овом одлуком врше се измене и допуне одлука којима су одређени назива улица и засеока у насељеним местима на територији општине Врњачка Бања.

Члан 2.

У Одлуци о одређивању назива улица и засеока у насељеном месту Врњачка Бања (''Сл.лист општине Врњачка Бања'', бр.43-пречишћен текст и 15/19-др.одлука), у чл.1.у тачки 6. мења се назив улице ''Грачаничка'', тако да гласи:

**''Улица 6:** назив улице: **''Рај.''**

Члан 3.

У Одлуци о одређивању назива улица и засеока у насељеном месту Руђинци (''Сл.лист општине Врњачка Бања'', бр.43-пречишћен текст, 15/19-др.одлука и 20/19), у чл.1.у тачки 43. мења се назив улице ''Грачаничка'', тако да гласи:

**''Улица 43:** назив улице: **''Рај.''**

Члан 4.

У Одлуци о одређивању назива улица и засеока у насељеном месту Рсавци (''Сл.лист општине Врњачка Бања'', бр.43-пречишћен текст), у чл.1.у тачки 3. мења се назив улице ''Десимира Ђукића'', тако да гласи:

**''Улица 3:** назив улице: **''Бранка Чеперковића.''**

Члан 5.

У Одлуци о одређивању назива улица и засеока у насељеном месту Грачац (''Сл.лист општине Врњачка Бања'', бр.43-пречишћен текст и 15/19-др.одлука), у чл.1.у тачки 9. мења се назив улице ''Ромска'', тако да гласи:

**''Улица 9:** назив улице: **''Мицка Николића.''**

Члан 6.

О спровођењу ове Одлуке стараће се Републички геодетски завод – Служба за катастар непокретности Врњачка Бања и Општинска управа општине Врњачка Бања.

Члан 7.

Ова Одлука ступа на снагу осмог дана од дана објављивања у „Службеном листу општине Врњачка Бања“.

СКУПШТИНА ОПШТИНЕ ВРЊАЧКА БАЊА

Број: 9-611/19 од \_\_\_2019.године

ПРЕДСЕДНИК

СКУПШТИНЕ ОПШТИНЕ

Иван Радовић

О б р а з л о ж е њ е

I ПРАВНИ ОСНОВ

Законом о локалној самоуправи ("Службени гласник РС" бр. 129/2007, 83/2014-др.закон, 101/2016-др.закон и 47/2018) чланом 32. став 1. тачка 6. прописана је надлежност Скупштине општине јединице локалне самоуправе за доношење прописа и других општих аката, док је чланом 93. истог Закона нормирано овлашћење Скупштине да:

„Скупштина јединице локалне самоуправе утврђује празнике и одлучује о називима улица, тргова, градских четврти, заселака и других делова насељених места на својој територији, као и о додељивању звања "почасни грађанин" особи чији су рад и достигнућа од посебног значаја за општину уз претходну сагласност министарства надлежног за послове локалне самоуправе.

Ако је на подручју јединице локалне самоуправе језик националне мањине у службеној употреби, у поступку промене назива улица, тргова, градских четврти, заселака и других делова насељених места, прибавиће се мишљење националног савета и савета за међунационалне односе.“

Чланом 9. Уредбе о адресном регистру („Службени гласник РС“, бр. 63/2017) прописано је

„Адресни регистар садржи називе улица и тргова утврђених одлукама јединице локалне самоуправе.

Скупштина јединице локалне самоуправе одлучује о називима улица и тргова, градских четврти, заселака и других делова насељених места на својој територији, уз претходну сагласност министарства надлежног за послове локалне самоуправе (у даљем тексту: надлежни орган).

Ако је на територији јединице локалне самоуправе језик националне мањине у службеној употреби, у поступку промене назива улица, тргова, градских четврти, заселака и других делова насељених места, прибавиће се мишљење националног савета националне мањине.

Кад надлежни орган јединице локалне самоуправе утврди, измени или угаси назив улице или трга, дужан је да о томе обавести месно надлежну Службу, у року од 15 дана од дана ступања на снагу одлуке о утврђивању назива улице односно трга, односно одлуке о промени назива улице односно трга, односно одлуке о гашењу назива улице односно трга.“

Чланом 36. став 1. тачка 64. Статута општине Врњачка Бања („Службени лист пштине Врњачка Бања“, бр. 12/2019) утврђена је надлежност Скупштине за одлучивање о називима улица, тргова, градских четврти, заселака и др.делова насељеног места

Дана 2.8.2018.године Скупштина општине Врњачка Бања обратила се Захтевом број 9-415/18, Министарству државне управе и локалне самоуправе Републике Србије за сагласност на називе улица и засеока у 14 насељених места на територији општине Врњачка Бања, која сагласност је дата актом наведеног министарства број 015-05-00056/2018-24 од 7.8.2018.године, а који је на писарници Општинске управе заведен под бројем 9-415/18 од 21.8.2018.године.

II РАЗЛОЗИ ЗА ДОНОШЕЊЕ ОДЛУКЕ

Скупштина општине Врњачка Бања је донела одлуке о утврђивању назива улица и засеока на својој територији, које су објављене у ''Сл.листу општине Врњачка Бања'', бр.43/18, као пречишћени текстови. Након што је Републички геодетски завод имао увид у наведена одлуке, извршена је поновна детаљна анализа мреже улица у на територији општине Врњачка Бања, након које је од стране РГЗ-а достављен налог ЈЛС да изврши одређене измене које се односе на измене описа, назива улица и одређивање назива новим улицама. Такође су се грађани обраћали захтевима за измене назива улица, што је све обухваћено предлогом ове одлуке.

III ФИНАНСИЈСКИ ЕФЕКТИ

За спровођење ове одлуке није потребно обезбедити финансијска средства у буџету Општине Врњачка Бања, обзиром да ће се израда уличних табли и кућних бројева вршити о трошку РГЗ-а, односно надлежног министарства

IV СТУПАЊЕ НА СНАГУ

Ова одлука ступа на снагу осмог дана од дана објављивања у Службеном листу општине Врњачка Бања.

Обрадио:

СЕКРЕТАР НАЧЕЛНИК

СКУПШТИНЕ ОПШТИНЕ ОПШТИНСКЕ УПРАВЕ

Саша Радисављевић Славиша Пауновић